**การประเมินความเสี่ยงการทุจริต**

**ประจำปีงบประมาณ ๒๕๖๓**



**องค์การบริหารส่วนตำบลหาดนางแก้ว**

**อำเภอกบินทร์บุรี จังหวัดปราจีนบุรี**

**คำนำ**

เหตุการณ์ความเสี่ยงด้านการทุจริตเกิดแล้วจะมีผลกระทบทางลบ ซึ่งปัญหามาจากสาเหตุ ต่างๆ ที่ค้นหาต้นตอที่แท้จริงได้ยาก ความเสี่ยงจึงจำเป็นต้องคิดล่วงหน้าเสนอ การป้องกันการทุจริต คือ การแก้ปัญหาการทุจริตที่ยั่งยืน ซึ่งเป็นหน้าที่ความรับผิดชอบของหัวหน้าส่วนราชการ และเป็นเจตจำนงของทุกองค์กรที่ร่วมต่อต้านการทุจริตทุกรูปแบบ อันเป็นวาระเร่งด่วนของรัฐบาล การนำเครื่องมือประเมินความเสี่ยงการทุจริตมาใช้ในองค์กร จะช่วยให้เป็นหลักประกันใน ระดับหนึ่งได้ว่าการดำเนินการขององค์กรจะไม่มีการทุจริต หรือในกรณีที่พบกับการทุจริตที่ไม่คาดคิด โอกาสที่จะประสบกับปัญหาน้อยกว่าองค์กรอื่น หรือหากเกิดความเสียหายขึ้นก็จะเป็นความเสียหายที่น้อยกว่า องค์กรที่ไม่มีการนำเครื่องมือประเมินความเสี่ยงการทุจริตมาใช้ เพราะได้มีการเตรียมการป้องกันล่วงหน้าไว้ โดยให้เป็นส่วนหนึ่งของการปฏิบัติงานประจำ ซึ่งไม่ใช่การเพิ่มภาระงานแต่อย่างใด องค์การบริหารส่วนตำบลหาดนางแก้ว เป็นองค์กรปกครองส่วนท้องถิ่น ที่มีบทบาทในการขับเคลื่อนหน่วยงานภาครัฐให้บริหารงานภายใต้กรอบธรรมาภิบาล โดยการประเมินความเสี่ยงการทุจริตจะเป็นเครื่องมือหนึ่งในการขับเคลื่อนธรรมาภิบาลเพื่อลดปัญหาการทุจริตภาครัฐ ตามคำสั่งคณะรักษาความสงบ แห่งชาติ ที่ ๖๙/๒๕๕๗ ลงวันที่ ๑๘ มิถุนายน ๒๕๕๗ เรื่อง มาตรการป้องกันและแก้ไขปัญหาการทุจริต ประพฤติ มิชอบที่กำหนดให้ทุกส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการ บริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตประพฤติ มิชอบได้ องค์การบริหารส่วนตำบลหาดนางแก้ว จึงได้ดำเนินการประเมินความเสี่ยงในองค์กรขึ้น เพื่อให้ หน่วยงานมีมาตรการ ระบบหรือแนวทางในการบริหารจัดการความเสี่ยงของการดำเนินงานที่อาจก่อให้เกิด การทุจริตซึ่งเป็นมาตรการป้องกันการทุจริตเชิงรุกที่มีประสิทธิภาพต่อไป

องค์การบริหารส่วนตำบลหาดนางแก้ว

มกราคม ๒๕๖๓

**สารบัญ**

**เรื่อง หน้า**

๑.วัตถุประสงค์การประเมินความเสี่ยงการทุจริต ๑

๒.การบริหารจัดการความเสี่ยงมีความแตกต่างจากการตรวจสอบภายในอย่างไร ๒

๓.กรอบการประเมินความเสี่ยงการทุจริต ๓

๔.องค์ประกอบที่ทำให้เกิดการทุจริต ๔

๕.ขอบเขตประเมินความเสี่ยงการทุจริต ๕

๖.ขั้นตอนการประเมินความเสี่ยงการทุจริต ๖

วิธีวิเคราะห์ความเสี่ยง ๖

๑.การระบุความเสี่ยง ๖

๒.การวิเคราะห์สถานะความเสี่ยง ๗

๓.เมทริกส์ระดับความเสี่ยง ๗

๔.การประเมินการควบคุมความเสี่ยง ๘

๕.แผนบริหารความเสี่ยง ๙

**-๑-**

**ประเมินความเสี่ยงการทุจริต**

**๑.วัตถุประสงค์การประเมินความเสี่ยงการทุจริต**

มาตรการป้องกันการทุจริตสามารถจะช่วยลดความเสี่ยงที่อาจก่อให้เกิดการทุจริตในองค์กรได้ ดังนั้น การประเมินความเสี่ยงด้านการทุจริต การออกแบบและการปฏิบัติงานตามมาตรการควบคุมภายในที่เหมาะสมจะช่วยลดความเสี่ยงด้านการทุจริต ตลอดจนการสร้างจิตสำนึกและค่านิยมในการต่อต้าน การทุจริตให้แก่บุคลากรขององค์ถือเป็นการป้องกันการเกิดการทุจริตในองค์กร ทั้งนี้ การนำเครื่องมือประเมินความเสี่ยงมาใช้ในองค์กรจะช่วยให้เป็นหลักประกันในระดับหนึ่งว่า การดำเนินการขององค์กรจะไม่มีการทุจริต หรือในกรณีที่พบกับการทุจริตที่ไม่คาดคิดโอกาสที่จะประสบกับปัญหาน้อยกว่าองค์กรอื่น หรือหากเกิดความเสียหายขึ้นก็จะเป็นความเสียหายที่น้อยกว่าองค์กรที่ไม่มีการนำเครื่องมือประเมินความเสี่ยงมาใช้ เพราะได้มีการเตรียมการป้องกันล่วงหน้าไว้โดยให้เป็นส่วนหนึ่งของการปฏิบัติงานประจำ ซึ่งไม่ใช่การเพิ่มภาระงานแต่อย่างใด

วัตถุประสงค์หลักของการประเมินความเสี่ยงการทุจริต เพื่อให้หน่วยงานภาครัฐมีมาตรการ ระบบ หรือ แนวทางในการบริหารจัดการความเสี่ยงของการ ดำเนินงานที่อาจก่อให้เกิดการทุจริต ซึ่งเป็นมาตรการป้องกันการทุจริตเชิงรุกที่มีประสิทธิภาพต่อไป

**๒. การบริหารจัดการความเสี่ยงมีความแตกต่างจากการตรวจสอบภายในอย่างไร**

การบริหารจัดการความเสี่ยงเป็นการทำงานในลักษณะที่ทุกภาระงานต้องประเมินความเสี่ยง ก่อนปฏิบัติงานทุกครั้ง และแทรกกิจกรรมการตอบโต้ความเสี่ยงไว้ก่อนเริ่มปฏิบัติงานหลักตามภาระงานปกติ ของการเฝ้าระวังความเสี่ยงล่วงหน้าจากทุกภาระงานร่วมกันโดยเป็นส่วนหนึ่งของความรับผิดชอบปกติที่มีการ รับรู้และยอมรับจากผู้ที่เกี่ยวข้อง (ผู้นำส่งงานให้) เป็นลักษณะ Pre-Decision ส่วนการตรวจสอบภายในจะเป็นลักษณะ กำกับติดตามความเสี่ยงเป็นการสอบทาน เป็นลักษณะ Post-Decision

**๓. กรอบการประเมินความเสี่ยงการทุจริต**

กรอบตามหลักของ การควบคุมภายในองค์กร ตามมาตรฐาน COSO ๒๐๑๓(Committee of Sponsoring Organizations ๒๐๑๓) ซึ่งมาตรฐาน COSO เป็นมาตรฐานที่ได้รับการยอมรับมาตั้งแต่เริ่ม ออกประกาศใช้เมื่อปี ๑๙๙๒ สำหรับมาตรฐาน COSO ๒๐๑๓ ประกอบด้วย ๕ องค์ประกอบ ๑๗ หลักการ ดังนี้

องค์ประกอบที่ ๑ สภาพแวดล้อมการควบคุม (Control Environment)

หลักการที่ ๑ องค์กรยึดหลักความซื่อตรงและจริยธรรม

หลักการที่ ๒ คณะกรรมการแสดงออกถึงความรับผิดชอบต่อการกำกับดูแล

หลักการที่ ๓ คณะกรรมการและฝ่ายบริหาร มีอำนาจการสั่งการชัดเจน

หลักการที่ ๔ องค์กร จูงใจ รักษาไว้ และจูงใจพนักงาน

หลักการที่ ๕ องค์กรผลักดันให้ทุกตำแหน่งรับผิดชอบต่อการควบคุมภายใน

องค์ประกอบที่ ๒ การประเมินความเสี่ยง (Risk Assessment)

หลักการที่ ๖ กำหนดเป้าหมายชัดเจน

หลักการที่ ๗ ระบุและวิเคราะห์ความเสี่ยงอย่างครอบคลุม

-๒-

หลักการที่ ๘ พิจารณาโอกาสที่จะเกิดการทุจริต

หลักการที่ ๙ ระบุและประเมินความเปลี่ยนแปลงที่จะกระทบต่อการควบคุมภายใน

องค์ประกอบที่ ๓ กิจกรรมการควบคุม (Control Activities)

หลักการที่ ๑๐ ควบคุมความเสี่ยงให้อยู่ในระดับที่ยอมรับได้

หลักการที่ ๑๑ พัฒนาระบบเทคโนโลยีที่ใช้ในการควบคุม

หลักการที่ ๑๒ ควบคุมให้นโยบายสามารถปฏิบัติได้

องค์ประกอบที่ ๔ สารสนเทศและการสื่อสาร(Information and Communication)

หลักการที่ ๑๓ องค์กรข้อมูลที่เกี่ยวข้องและมีคุณภาพ

หลักการที่ ๑๔ มีการสื่อสารข้อมูลภายในองค์กร ให้การควบคุมภายในดำเนินต่อไปได้

หลักการที่ ๑๕ มีการสื่อสารกับหน่วยงานภายนอก ในประเด็นที่อาจกระทบต่อการควบคุม ภายใน

องค์ประกอบที่ ๕ กิจกรรมการกำกับติดตามและประเมินผล(Monitoring Activities)

หลักการที่ ๑๖ ติดตามและประเมินผลการควบคุมภายใน

หลักการที่ ๑๗ ประเมินและสื่อสารข้อบกพร่องของการควบคุมภายในทันเวลาและเหมาะสม ทั้งนี้องค์ประกอบการควบคุมภายในแต่ละองค์ประกอบและหลักการจะต้อง Present & Function (มีอยู่

จริงและนำไปปฏิบัติได้) อีกทั้งทำงานอย่างสอดคล้องและสัมพันธ์กัน จึงจะทำให้การควบคุมภายในมี ประสิทธิผล

**๔. องค์ประกอบที่ทำให้เกิดการทุจริต**

องค์ประกอบหรือปัจจัยที่นำไปสู่การทุจริต ประกอบด้วย Pressure/Incentive หรือแรง กดดันหรือแรงจูงใจ Opportunity หรือ โอกาส ซึ่งเกิดจากช่องโหว่ของระบบต่างๆ คุณภาพการควบคุมกำกับ ควบคุมภายในขององค์กรมีจุดอ่อน และ Rationalization หรือ การหาเหตุผลสนับสนุนการกระทำตามทฤษฎี สามเหลี่ยมการทุจริต (Fraud Triangle)

Rationalization

Financail Pressure

Opportunity

-๓-

**๕. ขอบเขตประเมินความเสี่ยงการทุจริต**

องค์การบริหารส่วนตำบลหาดนางแก้ว จะแบ่งความเสี่ยงออกเป็น ๓ ด้าน ดังนี้

๕.๑ ความเสี่ยงการทุจริตที่เกี่ยวข้องกับการพิจารณาอนุมัติ อนุญาต (เฉพาะหน่วยงานที่มี ภารกิจให้บริการประชาชนอนุมัติ หรืออนุญาต ตามพระราชบัญญัติการอำนวยความสะดวกในการพิจารณา อนุญาตของทางราชการ พ.ศ. ๒๕๕๘)

๕.๒ ความเสี่ยงการการทุจริตในความโปร่งใสของการใช้อำนาจและตำแหน่งหน้าที่  
๕.๓ ความเสี่ยงการทุจริตในความโปร่งใสของการใช้จ่ายงบประมาณและการบริหารจัดการทรัพยากร

ภาครัฐ

การพิจารณาอนุมัติ อนุญาต

การใช้อำนาจและตำแหน่งหน้าที่

การใช้จ่ายงบประมาณ และการบริหารจัดการทรัพยากร

**๖. ขั้นตอนการประเมินความเสี่ยงการทุจริต** มี ๙ ขั้นตอน ดังนี้

๑. การะบุความเสี่ยง

๒. การวิเคราะห์สถานะความเสี่ยง

๓. เมทริกส์ระดับความเสี่ยง

๔. การประเมินการควบคุมความเสี่ยง

๕. แผนบริหารความเสี่ยง

๖. การจัดทำรายงานผลการเฝ้าระวังความเสี่ยง

๗. จัดทำระบบการบริหารความเสี่ยง

๘. การจัดทำรายงานการบริหารความเสี่ยง

๙. การรายงานผลการดำเนินงานตามแผนการบริหารความเสี่ยง

**วิธีวิเคราะห์ความเสี่ยง**

เป็นการวิเคราะห์โดยเริ่มจากการระบุความเสี่ยงจากกระบวนงานต่างๆ อธิบายรูปแบบ พฤติการณ์ เหตุการณ์ความเสี่ยงต่อการทุจริต การวิเคราะห์ระดับความรุนแรงของผลกระทบ กับระดับความจำเป็นของการ

-๔-

เฝ้าระวัง และการกำหนดมาตรการ/กิจกรรม/แนวทาง ในการป้องกันความเสี่ยงของการ ดำเนินงานที่อาจก่อให้เกิดการทุจริตในองค์การบริหารส่วนตำบลหาดนางแก้ว ที่มีประสิทธิภาพ

**๑.การระบุความเสี่ยง(Risk Identification)**

ประเมินความเสี่ยงการทุจริต ด้าน

□ ความเสี่ยงการทุจริตที่เกี่ยวข้องกับการพิจารณาอนุมัติ อนุญาต (เฉพาะหน่วยงานที่มีภารกิจ ให้บริการประชาชนอนุมัติ หรืออนุญาต ตามพระราชบัญญัติการอำนวยความสะดวกในการพิจารณาอนุญาต ของทางราชการ พ.ศ. ๒๕๕๘)

□ ความเสี่ยงการการทุจริตในความโปร่งใสของการใช้อำนาจและตำแหน่งหน้าที่

☑ ความเสี่ยงการทุจริตในความโปร่งใสของการใช้จ่ายงบประมาณและการบริหารจัดการทรัพยากรภาครัฐ

**ตารางที่ ๑ ระบุความเสี่ยง (Known Factor และ Unknown Factor)**

|  |  |  |  |
| --- | --- | --- | --- |
| **ที่** | **โอกาส/ความเสี่ยงการทุจริต** | **ประเภทความเสี่ยงการทุจริต** | |
| **Know Factor**  **(เคยเกิดขึ้นแล้ว)** | **Unknow Factor**  **(ยังไม่เคยเกิดขึ้น)** |
| ๑ | **กิจกรรมงานทะเบียนทรัพย์สินและพัสดุ** |  |  |
|  | ดำเนินการจัดซื้อและทะเบียนคุมพัสดุครุภัณฑ์ยังไม่เรียบร้อยเป็นปัจจุบัน | **🗸** |  |
| ๒ | **กิจกรรมงานพัฒนาและจัดเก็บรายได้** |  |  |
|  | ยังไม่มีการตรวจสอบพื้นที่/ประเมินราคา ในการจัดเก็บภาษีแต่ละประเภทอย่างจริงจัง ,ขาดการติดต่อชำระภาษีจากลูกหนี้ค้างที่ค้างชำระมานานหลายปี และประชาชนไม่ค่อยให้ความร่วมมือในการเสียภาษี | **🗸** |  |
| ๓ | **กิจกรรมการก่อสร้าง สำรวจ ออกแบบและควบคุมงานก่อสร้าง** |  |  |
|  | ขาดการวางแผนในการปฏิบัติงานและการจัดเก็บข้อมูลด้านงานโยธา,ขาดบุคลากรในการควบคุมดูแลงานด้านการก่อสร้างอย่างเพียงพอและมีประสิทธิภาพ | **🗸** |  |

**คำอธิบาย :** รายละเอียดความเสี่ยงการทุจริต เช่น รูปแบบ พฤติการณ์การทุจริตที่มีความเสี่ยงการทุจริตเท่านั้น (อธิบายให้ละเอียดชัดเจนมากที่สุด)

-๕-

- ความเสี่ยงที่เคยเกิดขึ้น หรือคาดว่าจะเกิดซ้ำสูง มีประวัติอยู่แล้ว ให้ใส่เครื่องหมาย **🗸** ในช่อง Known Factor

- ความเสี่ยงที่ไม่เคยเกิดหรือไม่มีประวัติมาก่อน แต่มีความเสี่ยงจากการพยากรณ์ในอนาคตว่ามีโอกาสเกิด ให้ใส่เครื่องหมาย **🗸** ในช่อง Unknown Factor

**๒.การวิเคราะห์สถานะความเสี่ยง**

**ตารางที่ ๒ ตารางแสดงสถานะความเสี่ยง (แยกตามรายสีไฟจราจร)**

|  |  |  |  |  |  |
| --- | --- | --- | --- | --- | --- |
| **ที่** | **โอกาส/ความเสี่ยงการทุจริต** | **เขียว** | **เหลือง** | **ส้ม** | **แดง** |
| ๑ | **กิจกรรมงานทะเบียนทรัพย์สินและพัสดุ** |  |  |  |  |
|  | ดำเนินการจัดซื้อและทะเบียนคุมพัสดุครุภัณฑ์ยังไม่เรียบร้อยเป็นปัจจุบัน |  | **🗸** |  |  |
| ๒ | **กิจกรรมงานพัฒนาและจัดเก็บรายได้** |  |  |  |  |
|  | ยังไม่มีการตรวจสอบพื้นที่/ประเมินราคา ในการจัดเก็บภาษีแต่ละประเภทอย่างจริงจัง ,ขาดการติดต่อชำระภาษีจากลูกหนี้ค้างที่ค้างชำระมานานหลายปี และประชาชนไม่ค่อยให้ความร่วมมือในการเสียภาษี |  | **🗸** |  |  |
| ๓ | **กิจกรรมการก่อสร้าง สำรวจ ออกแบบและควบคุมงานก่อสร้าง** |  |  |  |  |
|  | ขาดอุปกรณ์ในการสำรวจ ออกแบบ และทดสอบวัสดุ,ขาดการวางแผนในการปฏิบัติงานและการจัดเก็บข้อมูลด้านงานโยธา,ขาดบุคลากรในการควบคุมดูแลงานด้านการก่อสร้างอย่างเพียงพอและมีสิทธิภาพ |  | **🗸** |  |  |

ความหมายของสถานะความเสี่ยงตามสีไฟจราจร มีรายละเอียด ดังนี้

สถานะสีเขียว : ความเสี่ยงระดับต่ำ

สถานะสีเหลือง : ความเสี่ยงระดับปานกลาง และสามารถใช้ความรอบคอบระมัดระวังในระหว่าง ปฏิบัติงาน ตามปกติควบคุมดูแลได้

-๖-

สถานะสีส้ม : ความเสี่ยงระดับสูง เป็นกระบวนงานที่มีผู้เกี่ยวข้องหลายคน หลายหน่วยงาน ภายในองค์กร มีหลายขั้นตอน จนยากต่อการควบคุม หรือไม่มีอำนาจควบคุมข้ามหน่วยงาน ตามหน้าที่ปกติ

สถานะสีแดง : ความเสี่ยงระดับสูงมาก เป็นกระบวนงานที่เกี่ยวข้องกับบุคคลภายนอก คนที่ไม่รู้จัก ไม่สามารถตรวจสอบได้ชัดเจน ไม่สามารถกำกับติดตามได้อย่างใกล้ชิดหรืออย่างสม่ำเสมอ

**๓. เมทริกส์ระดับความเสี่ยง**

**ตารางที่ ๓ เมทริกส์ระดับความเสี่ยง ๒ มิติ (Risk level matrix)**

|  |  |  |  |
| --- | --- | --- | --- |
| **โอกาส/ความเสี่ยงการทุจริต** | ระดับความจำเป็นของการเฝ้าระวัง  ๓ ๒ ๑ | ระดับความรุนแรงของผลกระทบ  ๓ ๒ ๑ | ค่าความเสี่ยงรวม  จำเป็น × รุนแรง |
| - | - | - | - |

**คำอธิบาย** : ให้นำโอกาส/ความเสี่ยงการทุจริตที่มีสถานะความเสี่ยงระดับสูง – สูงมากที่เป็นสีส้มและสีแดง (จากตารางที่ ๒) มาหาค่าความเสี่ยงรวม โดยนำระดับความจำเป็นของการเฝ้าระวังที่มีค่า ๑-๓ คูณด้วยระดับความรุนแรงของผลกระทบที่มีค่า ๑-๓ เช่นกัน

ระดับความจำเป็นของการเฝ้าระวัง มีแนวทางในการพิจารณาดังนี้

* ถ้าเป็นกิจกรรมหรือขั้นตอนหลักที่สำคัญของกระบวนการนั้น ๆ แสดงว่าเป็น MUST หมายถึง มีความจำเป็นสูงในการเฝ้าระวังความเสี่ยงการทุจริตที่ต้องทำการป้องกันไม่ดำเนินการไม่ได้ (ค่า MUST อยู่ในระดับ ๓ หรือ ๒)
* ถ้าเป็นกิจกรรมหรือขั้นตอนรองของกระบวนงานนั้น ๆ แสดงว่าเป็น SHOULD หมายถึง มีความจำเป็นต่ำในการเฝ้าระวังความเสี่ยงการทุจริต (ค่า SHOULD อยู่ในระดับ ๑ เท่านั้น)

ระดับความรุนแรงของผลกระทบ มีแนวทางในการพิจารณาดังนี้

หากกิจกรรมหรือขั้นตอนการปฏิบัติงานนั้น

* เกี่ยวข้องกับผู้มีส่วนได้ส่วนเสีย (Stakeholder) รวมถึงหน่วยงานกำกับดูแล พันธมิตร ภาคีเครือข่าย หรือมีผลกระทบทางการเงิน รายได้ลด รายจ่ายเพิ่ม (Financial) หรือมีผลกระทบต่อผู้ใช้บริการ กลุ่มเป้าหมาย (Customer/User) ค่าความรุนแรงอยู่ในระดับ ๒ หรือ ๓
* มีผลกระทบต่อกระบวนงานภายใน (Internal Process) หรือการเรียนรู้ องค์ความรู้ (Learning & Growth) ค่าความรุนแรงอยู่ในระดับ ๑ หรือ ๒

-๗-

**๔. การประเมินการควบคุมความเสี่ยง (Risk-Control Matrix Assessment)**

**ตารางที่ ๔ ตารางแสดงการประเมินการควบคุมความเสี่ยง**

|  |  |  |  |  |
| --- | --- | --- | --- | --- |
| **โอกาส/ความเสี่ยงการทุจริต** | **คุณภาพการจัดการ** | **ค่าประเมินการควบคุมความเสี่ยงการทุจริต** | | |
| **ค่าความเสี่ยงระดับต่ำ** | **ค่าความเสี่ยงระดับปานกลาง** | **ค่าความเสี่ยงระดับสูง** |
| **-** | **-** | **-** | **-** | **-** |

**คำอธิบาย** : ให้นำค่าความเสี่ยงรวม (จากตารางที่ ๓ ) มาทำการประเมินการควบคุมการทุจริตว่ามีระดับการควบคุมความเสี่ยงการทุจริตอยู่ในระดับใด เมื่อเทียบกับคุณภาพการจัดการ ๓ ระดับ ดังนี้

**ดี**  หมายถึง จัดการได้ทันทีทุกครั้งที่เกิดความเสี่ยง ไม่กระทบถึงผู้ใช้บริการ/ผู้รับมอบผลงาน องค์กร ไม่มีผลเสียทางการเงิน ไม่มีรายจ่ายเพิ่ม

**พอใช้** หมายถึง จัดการได้โดยส่วนใหญ่ มีบางครั้งยังจัดการไม่ได้ กระทบถึงผู้ใช้บริการ/ผู้รับมอบ ผลงานองค์กร แต่ยอมรับได้และเข้าใจ

**อ่อน** หมายถึง จัดการไม่ได้ หรือได้เพียงส่วนน้อย การจัดการเพิ่มเกิดจากรายจ่าย มีผลกระทบถึง ผู้ใช้บริการ/ผู้รับมอบผลงานและยอมรับไม่ได้ ไม่มีความเข้าใจ

-๘-

**ตารางที่ ๕. แผนบริหารความเสี่ยง**

**ชื่อแผนบริหารความเสี่ยง การใช้งบประมาณและการบริหารจัดการทรัพยากรภาครัฐ**

|  |  |  |
| --- | --- | --- |
| **ที่** | **รูปแบบ พฤติการณ์ความเสี่ยงการทุจริต** | **มาตรการดำเนินการป้องกันการทุจริต** |
| ๑ | **กิจกรรมงานทะเบียนทรัพย์สินและพัสดุ** |  |
|  | ดำเนินการจัดซื้อและทะเบียนคุมพัสดุครุภัณฑ์ยังไม่เรียบร้อยเป็นปัจจุบัน | **แผนบริหารความเสี่ยง**   1. ให้ความรู้ ความเข้าใจแก่เจ้าหน้าที่ที่เกี่ยวข้องให้มีการตรวจสอบทานกระบวนการลงทะเบียนครุภัณฑ์ 2. กำชับเจ้าหน้าที่ให้ปฏิบัติตามระเบียบอย่างเคร่งครัด |
| ๒ | **กิจกรรมงานพัฒนาและจัดเก็บรายได้** |  |
|  | ยังไม่มีการตรวจสอบพื้นที่/ประเมินราคา ในการจัดเก็บภาษีแต่ละประเภทอย่างจริงจัง ,ขาดการติดต่อชำระภาษีจากลูกหนี้ค้างที่ค้างชำระมานานหลายปี และประชาชนไม่ค่อยให้ความร่วมมือในการเสียภาษี | **แผนบริหารความเสี่ยง**   1. แต่งตั้งคณะกรรมการประเมินราคา 2. กำชับเจ้าหน้าที่เร่งรัดติดตามลูกหนี้ค้างชำระ 3. ประชาสัมพันธ์ให้ความรู้เกี่ยวกับการจัดเก็บภาษีต่าง ๆ |
| ๓ | **กิจกรรมการก่อสร้าง สำรวจ ออกแบบและควบคุมงานก่อสร้าง** |  |
|  | ขาดอุปกรณ์ในการสำรวจ ออกแบบ และทดสอบวัสดุ,ขาดการวางแผนในการปฏิบัติงานและการจัดเก็บข้อมูลด้านงานโยธา,ขาดบุคลากรในการควบคุมดูแลงานด้านการก่อสร้างอย่างเพียงพอและมีสิทธิภาพ | **แผนบริหารความเสี่ยง**   1. จัดหาอุปกรณ์ให้เพียงพอต่อการใช้งาน 2. กำชับให้เจ้าหน้าที่จัดทำแผนการปฏิบัติและการจัดเก็บข้อมูลด้านโยธา 3. สรรหาบุคลากรให้เพียงพอ |

**คำอธิบาย** : ให้เลือกเหตุการณ์ที่มีความเสี่ยงสูงสุดจากการประเมินการควบคุมความเสี่ยง Risk-Control Matrix Assessment (ตารางที่ ๔) ที่มีค่าความเสี่ยงอยู่ในระดับสูง ค่อนข้างสูง ปานกลาง มาจัดทำแผนบริหารความเสี่ยง โดยกำหนดมาตรการป้องกันการทุจริตนั้น ๆ (หากพบว่ามีความเสี่ยงการทุจริตอยู่ในระดับต่ำหรือค่อนข้างต่ำ ให้พิจารณาจัดทำแผนบริหารความเสี่ยง ในเชิงเฝ้าระวัง หรือเลือกกระบวนงาน/การดำเนินงานอื่นที่อาจเกิดหรือมีโอกาสเกิดความเสี่ยงการทุจริต มาประเมินความเสี่ยงการทุจริตเพิ่มเติม)